1385 



ΕΦΗΜΕΡΙΕ ΤΗΣ ΚΥΒΕΡΝΗΗΣΕ8! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΑΘΗΝΑ 

30 ΝΟΕΜΒΡΙΟΥ 1990 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

163 



ΠΕ ΡΙΕΧΟΜΕ ΝΑ 

ΝΟΜΟΙ 

1907. Επαναφορά σε ισχύ διατάξεων του π.δ. 152/1985 
(ΦΕΚ 55Α’), τροποποίηση και συμπλήρωση αυτών, 
καθώς και τροποποίηση διατάξεων του π.δ. 265/ 
1989 (ΦΕΚ 126Α’) της νομοθεσίας για την εκλογή 
βουλευτών ....... 1 

1909. Κύρωση της Συμφωνίας κοινωνικής ασφάλειας με¬ 
ταξύ τής Ελληνικής Δημοκρατίας και της Ένδοξης 
Αραβικής Λαϊκής Σοσιαλιστικής Τζαμαχιρίας της Λι- 
. βύης.. 2 

ΠΡΟΕΔΡΙΚΑ ΔΙΑΤΑΓΜΑΤΑ 

426. Σύσταση Γενικών Διευθύνσεων και Μονάδας στρατηγι¬ 
κού σχεδιασμού και ανάλυσης πολιτικής στο Υπουργείο 


Πολιτισμού . 3 

427. Σύσταση Γενικής Διεύθυνσης στο Ταχυδρομικό Ταμιευ¬ 
τήριο ..._.... 4 


ΑΠΟΦΑΣΕΙΣ 

Απόφαση της Ολομέλειας της Βουλής των Ελλήνων για τη 
σύσταση «Λογαριασμού αλληλοβοήθειας Βουλευτών, 


Ευρωβουλευτών». 5 

Επαναφορά σε ισχύ διατάξεων τον π.δ. 152/1985 (ΦΕΚ 
55Α’), τροποποίηση και συμπλήρωση αυτών, καθώς και 
τροποποίηση διατάξεων τον π.δ. 265/1989 (ΦΕΚ 126Α') 
της νομοθεσίας για την εκλογή βουλευτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδουμε τον ακόλουθο νόμο που ψήφισε η Βουλή: 

Άρθρο 1 

Επαναφορά σε ισχύ και τροποποίηση διατάξεων 

1. Επαναφέρονται σε ισχύ οι διατάξεις των άρθρων 88,89, 90 
και 91 του π.δ. 152/1985 «κωδικοποίηση σ’ ενιαίο κείμενο των 


διατάξεων της νομοθεσίας για την εκλογή βουλευτών» (ΦΕΚ 
55Α') και τροποποιούνται ως ακολούθως: 

α) Η παράγραφος 2 του άρθρου 88 τρυ π.δ. 152/1985 αντι¬ 
καθίσταται ως εξής: 

«2. Το πρωτοδικείο, μόλις συγκεντρωθούν τα αποτελέσματα 
όλων των εφορευτικών επιτροπών της εκλογικής περιφέρειας, 
περιοριζόμενο σε αρίθμηση των ψήφων, συντάσσει τον από την 
παράγραφο 7 προβλεπόμενο πίνακα αποτελεσμάτων, για χρήση 
της Ανωτάτης Εφορευτικής Επιτροπής, η οποία ενεργεί όλες τις 
κατανομές των εδρών. Οι περιπτώσεις ζ" και η' της παραγράφου 
7 καταργούνται.» 

β) Όπου στις διατάξεις των εδαφίων 5 και 7 της παραγράφου 
4 του άρθρου 88 του π.δ.152/1985 αναφέρεται «το αρμόδιο 
πρωτοδικείο», νοείται εφεξής «η Ανωτάτη Εφορευτική Επι¬ 
τροπή». 

γ) Αντί της παραγράφου 5 του άρθρου 88 του π.δ. 152/1985 
εξακολουθεί να ισχύει η παράγραφος 5 του άρθρου 88 του π.δ. 
265/1989. 

δ) Αντί της παραγράφου 2 του άρθρου 89 του π.δ. 152/1985 
εξακολουθεί να ισχύει η παράγραφος 2 του άρθρου 89 του π.δ. 
265/1989. 

ε) Η παράγραφος 2 του άρθρου 90 του π.δ. 152/1985 τροπο¬ 
ποιείται ως εξής: 

«2. Οι αδιάθετες έδρες της προηγούμενης παραγράφου σε 
κάθε ελάσαονα περιφέρεια περιέρχονται στο αυτοτελές κόμμα που 
προηγείται των λοιπών αυτοτελών κομμάτων στην εκλογική αυ¬ 
τήν περιφέρεια και σ’ ολόκληρη την επικράτεια. 

Για την εφαρμογή των διατάξεων αυτών και προς αποφυγή 
περιγραφής τους, το Α' Τμήμα του Αρείου Πάγου συνέρχεται αυ- 
τεπαγγέλτως, σε συμβούλιο, μόλις ανακηρυχθούν οι συνδυασμοί 
απ’ αυτό και αποφαίνεται αμετάκλητα, ποια, κόμματα είναι στην 
πραγματικότητα αυτοτελή και ποια εμφανίζονται ως αυτοτελή, 
στην πραγματικότητα όμως είναι καλυμμένοι συνασπισμοί συνερ- 
γαζόμενων κομμάτων ή συγχωνεύσεις κομμάτων που εξομοιώ¬ 
νονται με αυτούς. 

Το Α Τ Τμήμα του Αρείου Πάγου αποφαίνεται κατά ελεύθερη 
κρίση, εκ των ενόντων, από τα υπάρχοντα στοιχεία και χωρίς δι- 
κονομικές διατυπώσεις. Κάθε υποψήφιος και κάθε κόμμα είναι 
δυνατό να προσκομίσει στοιχεία μόνο με υπόμνημα, για να απο¬ 
δείξει την παράβαση από δόλο ή όχι των διατάξεων του παρόντος 
άρθρου. Η απόφαση του Α' Τμήματος.του Αρείου Πάγου εκδίδε- 
ται μέσα σε πέντε, το πολύ, ημέρες από την ανακήρυξη των συν¬ 
δυασμών.» 

στ) Η παράγραφος 5 του άρθρου 90 του π.δ. 152/1985 τρο¬ 
ποποιείται ως εξής: 

«5. Οι έδρες, που τυχόν απομένουν αδιάθετες και ύστερα από 
την τρίτη κατανομή, προσκυρώνονται μόνο στο αυτελές κόμμα 
που προηγήθηκε των λοιπών αυτοτελών κομμάτων σε όλη την 
επικράτεια.» 

ζ) Οι αδιάθετες έδρες των εδαφίων ε' και στ’ της παρούσας πα¬ 
ραγράφου, αντί στο πρώτο αυτοτελές κόμμα, διατίθενται στον τυ¬ 
χόν μετέχοντα συνασπισμό, κομμάτων, εφ’ όσον ο μέσος όρος της 
δύναμης των κομμάτων που τον απαρτίζουν είναι μεγαλύτερος 
από τη δύναμη του πρώτου αυτοτελούς κόμματος. 

Ο μέσος όρος προκύπτει από τη διαίρεση του ποσοστού που 
έλαβε ο συνασπισμός δια του αριθμού των κομμάτων που τον 
αποτελούν. 

Εφ’ όσον συμμετέχουν μόνο συνασπισμοί κομμάτων, τις έδρες 
αυτές λαμβάνει ο συνασπισμός, ο οποίος έχει το μεγαλύτερο μέσο 
όρο στην επικράτεια και στην ελάσσονα εκλογική περιφέρεια. 

η) Η παράγραφος 2 του άρθρου 91 του π.δ. 152/1985 τρο¬ 
ποποιείται ως εξής: 

«2. Η Ανωτάτη Εφορευτική Επιτροπή, με βάση τους πίνακες 
των πρωτοδικείων, που προβλέπονται στην παράγραφο 7 του άρ¬ 
θρου 88, καταρτίζει το γενικό οριστικό πίνακα αποτελεσμάτων 
των εκλογών σ’ ολόκληρη την επικράτεια και ενεργεί τα όσα ορί¬ 
ζονται στα άρθρα 88, 89 και 90, εκδίδοντας απόφαση για την κα¬ 
τανομή και παραχώρηση των εδρών σε όλες τις κατανομές στα 
κόμματα ή συνασπισμούς κομμάτων, καθώς και για την παρα¬ 
χώρηση στους υπόλοιπους συνδυασμούς των εδρών που δεν δια¬ 
τέθηκαν σύμφωνα με τις παραγράφους 6,7 και 8 του άρθρου 89.» 

2. Το πρώτο εδάφιο της παραγράφου 1 του άρθρου 93 του π.δ. 
265/1989 τροποποιείται ως εξής: 

«1. Η ανακήρυξη των βουλευτών, σύμφωνα με αυτά που ορί¬ 
ζονται στα οικεία άρθρα, γίνεται από το αρμόδιο .πρωτοδικείο σε 
δημόσια συνεδρίαση, με βάση την απόφαση της Ανωτάτης Εφο¬ 
ρευτικής Επιτροπής.» 

Άρθρο 2 

Υποψήφιοι και ψηφοφορία 

1. Η παράγραφος 6 του άρθρου 34 του π.δ. 265/1989 αντι¬ 
καθίσταται ως εξής: 

«6. Κάθε συνδυασμός μπορεί να περίλάβει αριθμό υποψηφίων 
μέχρι του αριθμού των βουλευτικών εδρών της εκλογικής περιφέ¬ 
ρειας, προσαυξανόμενο: 

α) Κατά ένα, στις εκλογικές περιφέρειες που εκλέγονται από 
ένα έως και πέντε βουλευτές. 

β) Κατά δύο, στις εκλογικές περιφέρειες που εκλέγονται από 
έξι έως και δέκα βουλευτές. 

γ) Κατά τρεις, στην εκλογική περιφέρεια Α' Θεσσαλονίκης, 
δ) Κατά τέσσερις, στην εκλογική περιφέρεια Α' Αθηνών και 
ε) Κατά πέντε/ στην εκλογική περιφέρεια Β' Αθηνών.» 

2. Η παράγραφος 7 του άρθρου 65 του π.δ. 265/1989 αντι¬ 
καθίσταται ως εξής: 

«7. Ο εκλογέας μπορεί να εκφράσει την προτίμησή του υπέρ 
υποψηφίων, σημειώνοντας σταυρό παραπλεύρως του ονόματος 
τους στο ψηφοδέλτιο του συνδυασμού, ως ακολούθως: 

α) Στις εκλογικές περιφέρειες, που εκλέγονται από ένας μέχρι 
και πέντε βουλευτές, ένα σταυρό. 

β) Στις εκλογικές περιφέρειες, που εκλέγονται από έξι μέχρι 
και δέκα βουλευτές, μέχρι δύο σταυρούς. 

γ) Στην εκλογική περιφέρεια Α' Θεσσαλονίκης, μέχρι τρεις 
σταυρούς. 


δ) Στην εκλογική περιφέρεια Α' Αθηνών, μέχρι και τέσσερεις 
σταυρούς και 

ε) Στην εκλογική περιφέρεια Β' Αθηνών, μέχρι και πέντε σταυ¬ 
ρούς.» 

3. Στο άρθρο 65 του π.δ. 265/1989 προστίθεται η ακόλουθη 
παράγραφος, μετά την παράγραφο 9: 

«10. Δεν λαμβάνεται υπόψη σταυρός προτίμησης, εάν ο πρόε¬ 
δρος της εφορευτικής επιτροπής ή ο διευθύνων τις εργασίες της 
δεν έχει μονογράψει στο ψηφοδέλτιο παραπλεύρως του σταυρού 
και δεν έχει αναγράψει στο ψηφοδέλτιο ολογράφως το συνολικό 
αριθμό σταυρών προτίμησης, που σημειώθηκαν σ’ αυτό. Σ’ αυτήν 
την περίπτωση το ψηφοδέλτιο προσμετράται υπέρ του συνδυα¬ 
σμού.» 

4. Στο άρθρο 84 του π.δ. 265/1989 και στο β' εδάφιο της πα¬ 
ραγράφου 1 προστίθεται στο τέλος η ακόλουθη πρόταση: 

«Ακολούθως, συμπληρώνει ολογράφως το συνολικό αριθμό 
■ σταυρών προτίμησης του ψηφοδελτίου». 

Άρθρο 3 

Ελάχιστο ποσοστό εγκύρων ψηφοδελτίων 
για την απόκτηση έδρας 

Κόμμα ή συνασπισμός κομμάτων ή ανεξάρτητος συνδυασμός 
ή μεμονωμένος υποψήφιος, που δεν συγκέντρωσε ποσοστό εγκύ¬ 
ρων ψηφοδελτίων τουλάχιστον ίσο με το τρία τοις εκατό (3%) του 
συνόλου των εγκύρων ψηφοδελτίων, που έλαβαν σε ολόκληρη την 
επικράτεια τα κόμματα, οι συνασπισμοί, οι ανεξάρτητοι συνδυα¬ 
σμοί και οι μεμονωμένοι , υποψήφιοι, δεν δικαιούται βουλευτική 
έδρα σε καμιά εκλογική περιφέρεια από οποιαδήποτε κατανομή 
ούτε από την κατά το επόμενο άρθρο προβλεπόμενη εξομάλυνση. 

Άρθρο 4 

Εξομάλυνση αντιστοιχίας ψήφων και εδρών 

1. Κατά την εφαρμογή των διατάξεων του παρόντος νόμου, σε 
καμιά περίπτωση, κόμμα ή συνασπισμός, που δικαιούται να εκλέ¬ 
ξει βουλευτή, δεν λαμβάνει λιγότερες από το 70% των εδρών που 
αντιστοιχούν στο ποσοστό των ψήφων του στην επικράτεια, πολ- 
λαπλασιαζόμενο επί 300. Το κλάσμα παραλείπεται. 

Εφ’ όσον υπάρξουν κόμματα ή συνασπισμοί που υστερούν, τότε 
αυτά λαμβάνουν τόσες έδρες, επί πλέον, όσες απαιτούνται για να 
εξασφαλίζεται η εφαρμογή του πρώτου εδαφίου. Οι έδρες αυτές 
αφαιρούνται από τα αμέσως κατά σειρά προηγούμενα αυτών, σε 
έδρες, κόμματα ή συνασπισμούς. 

2. Οι πρόσθετες έδρες δίδονται στους δικαιούχους, αρχίζοντας 
από τους μικρότερους, σε συνολικό ποσοστό ψήφων επικρά¬ 
τειας. 

Κόμμα ή συνασπισμός, που δικαιούται έδρες, τις λαμβάνει από 
το αμέσως προηγούμενο αυτού, που προσφέρει έδρες και κατά 
σειρά από το μικρότερο προς το μεγαλύτερο, μέχρι ικανοποιή- 
σεως του δικαιώματος του. Τις έδρες αυτές λαμβάνει στις εκλογι¬ 
κές περιφέρειες που έχει το μεγαλύτερο αχρησιμοποίητο, μετά 
την πρώτη κατανομή, αριθμό ψήφων και υπό την προϋπόθεση ότι 
δεν πήρε έδρα κατά τη δεύτερη κατανομή στην ελάσσοντα αυτήν 
εκλογική περιφέρεια. Στην περίπτωση που είχε λάβει έδρα.κατά 
τη δεύτερη κατανομή, την πρόσθετη έδρα λαμβάνει στην αμέσως 
επόμενη ελάσσονα εκλογική περιφέρεια που έχει το μεγαλύτερο 
αχρησιμοποίητο υπόλοιπο. Από την αυτή εκλογική περιφέρεια 
δεν διατίθεται έδρα και σε άλλο δικαιούχο κόμμα ή συνασπισμό, 
αλλά εφαρμόζεται ανάλογα το προηγούμενο εδάφιο. 

3. Η Ανώτατη Εφορευτική Επιτροπή εκδίδει την προβλεπό- 
μενη από την παράγραφο 2 του άρθρου 91 του π.δ. 152/1985 
απόφασή της, μετά την κατά τις προηγούμενες παραγράφους 
εξομάλυνση της αντιστοιχίας ψήφων και εδρών. 

Άρθρο 5 
Πρόωρες εκλογές 

Σε περίπτωση που οι βουλευτικές εκλογές διενεργούνται μέσα 
σε ένα έτος από τις προηγούμενες, δεν εφαρμόζονται για τις εκλο¬ 
γές αυτές οι περί εκλογής βουλευτών με σταυρό προτιμήσεως 
διατάξεις του π.δ. 265/1989, αλλά οι περί σειράς καταλήψεως 
εδρών διατάξεις (λίστα) του π.δ. 152/1985, που επαναφέρονται 
σε ισχύ και εφαρμόζονται κάθε φορά για την περίπτωση αυτήν. 
Κατά την πρώτη εφαρμογή του παρόντος νόμου οι διατάξεις του 
προηγούμενου εδαφίου εφαρμόζονται, αν οι εκλογές διενεργηθούν 
εντός διετίας από της ενάρξεως ισχύος του παρόντος νόμου. 

Άρθρο 6 

Ταχυδρομικά και τηλεφωνικά τέλη 
υποψηφίων βουλευτών 

Με κοινή απόφαση των Υπουργών Εσωτερικών και Μεταφο¬ 
ρών και Επικοινωνιών ρυθμίζονται τα τέλη που καταβάλλουν οι 
υποψήφιοι βουλευτές προς τα Ελληνικά Ταχυδρομεία και τον Ορ¬ 
γανισμό Τηλεπικοινωνιών Ελλάδος, για τη διακίνηση του προε¬ 
κλογικού υλικού και τις τηλεφωνικές συνδιαλέξεις, από την 
ημέρα προκήρυξης των βουλευτικών εκλογών μέχρι τη διενέρ¬ 
γειά τους. 

Η απόφαση εκδίδεται ύστερα από εισήγηση διακομματικής 
επιτροπής, που αποτελείται από έναν εκπρόσωπο κάθε κόμματος 
της Βουλής και από το γενικό γραμματέα του Υπουργείου μετα¬ 
φορών και Επικοινωνιών ως πρόεδρό της και συγκροτείται με 
απόφαση του Υπουργού Μεταφορών και Επικοινωνιών. 

Άρθρο 7 

' Καταργούμενες διατάξεις 

Τα άρθρα 88, 89, 90 και 91 του π.δ. 265/1989 (ΦΕΚ 
126Α') καταργούνται, πλην των παραγράφων 5 του άρθρου 88 
και 2 του άρθρου 89, οι οποίες διατηρούνται σε ισχύ. 

Άρθρο 8 
Εξουσιοδότηση 

Με προεδρικό διάταγμα, που εκδίδεται με πρόταση του 
Υπουργού Εσωτερικών, επιτρέπεται η κωδικοποίηση-σε ενιαίο 
κείμενο όλων των διατάξεων της νομοθεσίας για τήν εκλογή βου¬ 
λευτών, που ισχύουν, όπως τροποποιήθηκαν και συμπληρώθη¬ 
καν με τον παρόντα νόμο. Κατά την κωδικοποίηση αυτήν είναι 
δυνατή η μεταβολή της σειράς και της αρίθμησης των κεφα¬ 
λαίων, άρθρων, παραγράφων και εδαφίων και η εναρμόνιση των 
διατάξεων μεταξύ τους, με τις αναγκαίες φραστικές τυπικές προ¬ 
σαρμογές. 


Παραγγέλλομε τη δημοσίευση του παρόντος στην Εφημερίδα 
της Κυβερνήσεως και την εκτέλεσή του ως νόμου του κράτους. 

Αθήνα, 30 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝ. ΚΑΝΕΛΛΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Σ. ΚΟΥΒΕΛΑΣ ΝΙΚ. ΓΚΕΛΕΣΤΑΘΗΣ 

θεωρήθηκε και τέθηκε η Μεγάλη Σφραγίδα τον Κράτους. 

Αθήνα, 30 Νοεμβρίου 1990 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΘΑΝ. ΚΑΝΕΛΛΟΠΟΥΛΟΣ 

-♦- 

ΝΟΜΟΣ ΥΠ’ΑΡΙΘ. 1909 (2) 

Κύρωση της Συμφωνίας κοινωνικής ασφάλειας μεταξύ της Ελ¬ 
ληνικής Δημοκρατίας και της Ένδοξης Αραβικής Λαϊκής 

Σοσιαλιστικής Τζαμαχιρίας της Λιβύης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται και έχει την ισχύ που ορίζει το άρθρο 28, παρ. 1 
του Συντάγματος η Συμφωνία κοινωνικής ασφάλειας μεταξύ της 
Ελληνικής Δημοκρατίας και της Ένδοξης Αραβικής Λαϊκής Σο¬ 
σιαλιστικής Τζαμαχιρίας της Λιβύης, πού υπογράφτηκε στην 
Αθήνα στις 24 Μαρτίου 1988 και της οποίας το κείμενο σε πρω¬ 
τότυπο στην ελληνική γλώσσα έχει ως εξής: 

ΣΥΜΦΩΝΙΑ ΚΟΙΝΩΝΙΚΗΣ ΑΣΦΑΛΕΙΑΣ 
ΜΕΤΑΞΥ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΚΑΙ 
ΤΗΣ ΕΝΔΟΞΗΣ ΑΡΑΒΙΚΗΣ ΛΑΪΚΗΣ ΣΟΣΙΑΛΙΣΤΙΚΗΣ 
ΤΖΑΜΑΧΙΡΙΑΣ ΤΗΣ ΛΙΒΥΗΣ 

Αποβλέποντας στη σύσφιγξη των φιλικών δεσμών μεταξύ των 
δύο χωρών σε επιβεβαίωση της αρχής της ισότητας σε ό,τι αφορά 
την κοινωνική ασφάλεια και με σκοπό την ενίσχυση των σχέσεων 
μεταξύ της Ελληνικής Δημοκρατίας και της Ένδοξης Αραβικής 
Λαϊκής Σοσιαλιστικής Τζαμαχιρίας της Λιβύης, συμφωνήθηκαν 
τα εξής: 

Άρθρο 1 

Κατά την εφαρμογή της Συμφωνίας οι όροι που χρησιμοποιού¬ 
νται σ’ αυτήν σημαίνουν: 

1. Νομοθεσίες: τους νόμους, τους κανονισμούς, τα συ¬ 

στήματα και τις οδηγίες, που ισχύουν' 
και όσες θα θεσπιστούν μελλοντικά στις 
δύο χώρες στον τομέα της κοινωνικής 
• ασφάλειας. 

2. Αρμόδια Αρχή: στην Ένδοξη Αραβική Λαϊκή Σοσιαλι¬ 

στική Τζαμαχιρία της Λιβύης το Ταμείο 
Κοινωνικής Ασφάλειας και στην Ελλη¬ 
νική Δημοκρατία το Υπουργείο Υγείας, 
Πρόνοιας και Κοινωνικών Ασφαλί¬ 
σεων. 

3. Αρμόδιος οργανι¬ 
σμός: τον οργανισμό κοινωνικής ασφάλειας 

που είναι επιφορτισμένος με την εφαρ¬ 
μογή των νομοθεσιών. 

4. Υπάλληλος, 
α. Μόνιμος 

υπάλληλος: του πολίτη ενός από τα δύο Συμβαλλό¬ 

μενα Μέρη ο οποίος εργάζεται σε εργο¬ 
δότη που ανήκει στη χώρα - έδρα και 
υπάγεται στη νομοθεσία της, ο οποίος 
εκτελεί έργα στο έδαφος του άλλου μέ¬ 
ρους και εισπράττει μισθό ή ημερομίσθιο 
από τον προαναφερθέντα εργοδότη. 

β. Μη μόνιμος υπάλ¬ 
ληλος: τον πολίτη ενός από τα δύο Συμβαλλό¬ 

μενα Μέρη που εργάζεται σε εργοδότη ο 
οποίος δεν ανήκει στη χώρα - έδρα και 
εκτελεί έργα στο έδαφος του άλλου μέ¬ 
ρους. 

γ. Μη μόνιμος υπάλ¬ 
ληλος: τον πολίτη ενός από τα δύο Συμβαλλό- 

. μένα Μέρη ο οποίο εργάζεται σε εργο¬ 
δότη ο οποίος δεν ανήκει στη χώρα - 
έδρα και εκτελεί έργα στο έδαφος του άλ- 
„·,ν λου μέρους. 

5. Δικαιούχοι: τα άτομα που δικαιούνται των ασφαλι- 

• στικων πλεονεκτημάτων τα οποία προ- 

βλέπονται από τις νομοθεσίες των δύο 
Μερών. 

6. Ασφαλιστικά . . 

δικαιώματα: όλα τα είδη των συντάξεων που προβλέ- 

πονται από τις νομοθεσίες των δύο χω¬ 
ρών. 

7. Χώρα - έδρα: τη χώρα της οποίας την υπηκοότητα φέ¬ 

ρει ο εργαζόμενος. 

8. Χώρα εργασίας: ' τη χώρα στο έδαφος της οποίας απασχο¬ 

λείται ο εργαζόμενος. 

Άρθρο 2 

Η αρχή της αμοιβαιότητας εφαρμόζεται σχετικά με τις περι¬ 
λαμβανόμενες στην παρούσα Συμφωνία διατάξεις. 

Άρθρο 3 

Οι μόνιμοι υπάλληλοι υπάγονται στις νομοθεσίες της κοινωνι¬ 
κής ασφάλειας του τόπου εργασίας όπου και .καταβάλλονται εξ 
ολοκλήρου οι ασφαλιστικές τους εισφορές εκτός από την εισφορά 
κλάδου σύνταξης. 

Άρθρο 4 

Οι ασφαλισμένοι μόνιμοι υπάλληλοι στους οποίους εφαρμόζε¬ 
ται η Συμφωνία αυτή ή τα δικαιούχα μέλη των οικογενειών τους 
υποβάλλουν τις αιτήσεις τους και ασκούν τα δικαιώματά τους σ’ 
ότι αφορά όλα τα είδη των συντάξεων που καλύπτει η συνταξιοδο- 
τική εισφορά απέναντι στους οργανισμούς κοινωνικής ασφάλειας 


της χώρας προέλευσης και δεν επιτρέπεται η άσκηση αυτών των 
δικαιωμάτων απέναντι στο σύστημα κοινωνικής ασφάλειας της 
χώρας εργασίας. 

Άρθρο. 5 

Οι εργοδότες που υπάγονται στη νομοθεσία ενός από τα Συμ¬ 
βαλλόμενα Μέρη υποχρεούνται να καταβάλλουν την. εισφορά 
κλάδου σύνταξης στον οργανισμό κοινωνικής ασφάλειας της χώ¬ 
ρας - έδρας. 

Άρθρο 6 

Οι μη μόνιμοι υπάλληλοι υπάγονται στην κοινωνική ασφάλεια 
και οι εισφορές τους, συμπεριλαμβανομένης και της εισφοράς 
κλάδου σύνταξης, καταβάλλονται εξ ολοκλήρου σύμφωνα με τη 
νομοθεσία της χώρας εργασίας. Οι υπάλληλοι αυτοί απολαμβά¬ 
νουν όλων των ασφαλιστικών δικαιωμάτων που προβλέπει η νο¬ 
μοθεσία της χώρας εργασίας. 

Σε περίπτωση οριστικής αναχώρησης του εργαζομένου από τη 
χώρα εργασίας ή σε περίπτωση θανάτου, χωρίς να δικαιούται σύ¬ 
νταξης ή εφάπαξ αποζημίωσης, ο αρμόδιος οργανισμός της χώ¬ 
ρας εργασίας οφείλει να μεταφέρει στον αρμόδιο οργανισμό της 
χώρας προέλευσης το μερίδιό του από τις εισφορές του κλάδου 
σύνταξης που έχουν καταβληθεί γι’ αυτόν. 

Άρθρο 7 

α. Οι από 1.6.1981 και μέχρι την έναρξη εφαρμογής της Συμ¬ 
φωνίας αυτής, το μερίδιο που μπορεί να επιστραφεί από τις εισφο¬ 
ρές του κλάδου σύνταξης καθορίζεται σε ποσοστό 4,335% του 
μισθού ή του ημερομισθίου του ασφαλισμένου που υπάγεται στην 
προηγούμενη Συμφωνία και βάσει του οποίου πληρώθηκαν οι 
μηνιαίες εισφορές κοινωνικής ασφάλειας, μετά από αίτηση που θα 
υποβάλει ο ασφαλισμένος προσωπικά ή ο αρμόδιος οργανισμός 
της χώρας προέλευσης ανάλογα με την περίπτωση, σύμφωνα με 
έντυπα τα οποία θα συμφωνήσουν οι δύο πλευρές στις διοικητικές 
•διαδικασίες, με τον όρο ότι δεν θα του έχει καταβληθεί σύνταξη ή 
εφάπαξ αποζημίωση. 

β. Από τις εισφορές της κοινωνικής ασφάλειας που έχουν κα¬ 
ταβληθεί πριν από την 1.6.1981, το μερίδιο που θα μπορεί να 
μεταφερθεί θα είναι ίσο με το μερίδιο του ασφαλισμένου και το με¬ 
ρίδιο του εργοδότη στις εισφορές του κλάδου σύνταξης, με τον όρο 
να μην έχουν χορηγηθεί στον ασφαλισμένο για τον οποίο έχουν 
καταβληθεί οι εισφορές αυτές σύνταξη ή εφάπαξ βοήθημα. 

Άρθρο 8 

Βραχυπρόθεσμες χρηματικές παροχές σε περίπτωση ασθέ¬ 
νειας, εργατικού ατυχήματος ή τοκετού, καταβάλλονται στους 
εργαζομένους στη χώρα εργασίας με βάση την ισχύουσα σ’ αυτή 
νομοθεσία. 

Άρθρο 9 

Συνεχίζεται η καταβολή των συντάξεων ή η αξία των κεφα¬ 
λαίων τους, που έχουν χορηγηθεί στους εργαζομένους ή στους 
επιζώντες τους δικαιούχους με βάση τις διατάξεις της προηγού¬ 
μενης Συμφωνίας Κοινωνικής Ασφάλισης, η οποία έχει συναφθεί 
μεταξύ των δύο χωρών και σύμφωνα με τη νομοθεσία κοινωνικής 
ασφάλειας της χώρας εργασίας και αποστέλλονται σ’ αυτούς στη 
χώρα προέλευσης. 

Σε περίπτωση εμφάνισης νομισματικών δυσχερειών που εμπο¬ 
δίζουν την αποστολή, οι δύο πλευρές οφείλουν να αναλάβουν 
πρωτοβουλία το ταχύτερο δυνατό, για τη λήψη μέτρων που θα 
εξασφαλίσουν την αποστολή των συντάξεων στους δικαιούχους 
στη χώρα προέλευσης. 

Άρθρο 10 

Οι διατάξεις της παρούσας Συμφωνίας δεν ισχύουν: 

α. Για τα μέλη διεθνών οργανισμών, διπλωματικών ή προξενι¬ 
κών αποστολών και στρατιωτικών αποστολών. 

β. Για τα μέλη πληρωμάτων πλοίων ή αεροσκαφών που εκτε- 
λούν δρομολόγια· εξωτερικού. 

Άρθρο 11 

Οι αρμόδιες αρχές των δύο Συμβαλλόμενων Μερών θα εκδώ- 
σουν τις αναγκαίες αποφάσεις για την εφαρμογή της Συμφωνίας 
αυτής. . 

Άρθρο 12 

Οι αρμόδιοι οργανισμοί των δύο χωρών: 

1. Θα έλθουν σε άμεση επαφή μεταξύ τους για σύναψη Συμφω¬ 
νίας σχετικά με τις διαδικασίες εφαρμογής. 

2. Θα αναλάβουν δωρεάν τις διαδικασίες της διοικητικής συ¬ 
νεργασίας. 

3. Θα ανταλλάσσουν τα κείμενα των νομοθεσιών που αφορούν 
την κοινωνική ασφάλεια και τις τροποποιήσεις που θα γίνονται σ’ 
αυτές. 

4. Θα ανταλλάσσουν εμπειρίες στους τομείς της κοινωνικής 
πρόνοιας και της αποκατάστασης των αναπήρων. 

Άρθρο 13 

Κάθε διαφορά σχετικά με την εφαρμογή ή ερμηνεία της πα¬ 
ρούσας Συμφωνίας, θα λύνεται από τετραμελή επιτροπή. Κάθε 
Μέρος θα ορίζει δύο μέλη. 

Άρθρο 14 

' Η κύρωση της παρούσας Συμφωνίας θα γίνει σύμφωνα με τη 
νομοθεσία καθενός από τα δύο Συμβαλλόμενα Μέρη. Η διάρκειά 
της θα είναι τριετής και θα αρχίσει από την πρώτη του μήνα που 
3α ακολουθήσει την ανταλλαγή των κυρωτικών εγγράφων. Αν 
3εν κοινοποιήσει ένα από τα δύο Μέρη γραπτά προς το άλλο τρεις 
τουλάχιστον μήνες πριν από την ημερομηνία λήξης της Συμφω- 
<ίας την επιθυμία του να τροποποιήσει ή να καταγγείλει τη Συμ¬ 
φωνία, αυτή θα ανανεώνεται αυτόματα κάθε φορά για ένα έτος. 

Άρθρο 15 

Μέχρι την ημερομηνία που θα αρχίσει η εφαρμογή της παρού- 
ιας Συμφωνίας, θα ίσχύσουν οι διατάξεις της από 23 Απριλίου 
1982 Συμφωνίας Κοινωνικής Ασφάλισης. 

Άρθρο 16 

Η παρούσα Συμφωνία έγινε σε τέσσερα αντίγραφα, δύο στην 
ιραβική και δύο στην ελληνική γλώσσα και καθένα από τα δύο 
’ναι εξίσου αυθεντικό. ' " · 

Η Συμφωνία υπογράφτηκε στην Αθήνα στις 7 ΣΑΧΠΑΝ 
.397 από το θάνατο του Προφήτη, που αντιστοιχεί στις 
4.3.1988 μ.Χ. - 

"ια την Ελληνική Για την Ένδοξη Αραβική 

ιημοκρατία Λαϊκή Σοσιαλιστική 

Τζαμαχιρία της Λιβύης 

Άρθρο δεύτερο 

Η ισχύς του νόμου αυτού αρχίζει από τη δημοσίευσή τού στην 
Εφημερίδα της Κυβερνήσεως και της Συμφωνίας που κυρώνεται 
ατά τα προβλεπόμενα στο άρθρο 14 αυτής. 


Παραγγέλλομε τη δημοσίευση του παρόντος στην Εφημερίδα 
της Κυβερνήσεως και την εκτέλεσή του ως νόμου του Κράτους. 

Αθήνα, 30 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΕΞΩΤΕΡΙΚΟΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΑΝΤ. ΣΑΜΑΡΑΣ ΜΑΡ. ΓΙΑΝΝΑΚΟΥ 

θεωρήθηκε και τέθηκε η Μεγάλη Σφραγίδα του Κράτους. 

Αθήνα, 30 Νοεμβρίου 1990 1 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΘΑΝ. ΚΑΝΕΛΛΟΠΟΥΛΟΣ 

-- 4 - 

ΠΡΟ ΕΔΡΙΚΑ ΔΙΑΤΑΓΜ ΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 426 (3) 

Σύσταση Γενικών Διευθύνσεων και Μονάδας στρατηγικού σχε- 
διασμού και ανάλυσης πολιτικής στο Υπουργείο Πολιτι¬ 
σμού. ~ 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 78 παράγραφοι 1,4 και 5 και 80 
παράγραφοι 1 και 4 του Ν. 1892/1990 «Για τον εκσυγχρονισμό 
και την ανάπτυξη και άλλες διατάξεις» (ΦΕΚ 101/Α). 

2. Την αριθμ. Υ1021/20.4.1990 απόφαση του Πρωθυπουρ- 

Ϊ ού «Καθορισμός αρμοδιοτήτων της Αναπληρωτού Υπουργού 
ίολιτισμού Άννας Ψαρούοα - Μπενάκη». (ΦΕΚ 286/Β/ 
20.4.90). 

3. Την αριθμ. Υ1201/5.10.90 απόφαση του Πρωθυπουργού 
«Καθορισμός αρμοδιοτήτων στον Αναπληρωτή Υπουργό Εθνικής 
Οικονομίας» (ΦΕΚ 636/Β/5.10.90). 

4. Την αριθμ. Υ1140/1051173/1390/0001/1990, κοινή 
απόφαση του Πρωθυπουργού και του Υπουργού Οικονόμικών 
«Ανάθεση αρμοδιοτήτων στον Υφυπουργό Οικονομικών» (ΦΕΚ . 
420/Β). 

■ 5. Την αριθμ. 623/1990 γνωμοδότηση του Συμβουλίου της 
Επικράτειας, μετά από πρόταση του Υπουργού Προεδρίας της 
Κυβέρνησης, του Αναπληρωτού Υπουργού Εθνικής Οικονομίας, 
του Υπουργού Πολιτισμού, του Αναπληρωτού Υπουργού Πολιτι¬ 
σμού και του Υφυπουργού Οικονομικών, αποφασίζουμε: 

ν . Άρθρο 1 

Σύσταση Γενικών Διευθύνσεων 

1. Στο Υπουργείο Πολιτισμού συνιστώνται οι ακόλουθες Γενι¬ 
κές Διευθύνσεις: 

α) Γ ενική Διεύθυνση Αρχ/των που συγκροτείται από τις Διευ¬ 
θύνσεις: 

α. Προϊστορικών και Κλασσικών Αρχαιοτήτων, 
β. Βυζαντινών και Μεταβυζαντινών Μνημείων, 
γ. Αρχείου Μνημείων κάι Δημοσιευμάτων, 
δ. Συντήρησης Αρχαιοτήτων. 

Στην ανωτέρω Γενική Διεύθυνση υπάγονται και: 
α. Το Τμήμα Απαλλοτριώσεων. 

β. Η Γραμματεία Κεντρικού Αρχαιολογικού Συμβουλίου. 

Η Γ ενική αυτή Διεύθυνση συντονίζει τη δράση των επί μέρους 
υπηρεσιακών μονάδων από τις οποίες συγκροτείται, με σκοπό 
την αποτελεσματικότερη λειτουργία τους, σε θέματα που έχουν 
σχέση με την αποκάλυψη, φύλαξη και προστασία των αρχαίων, 
την έκθεση αυτών στα μουσεία τη συντήρηση, μελέτη των μνη¬ 
μείων και τη δημοσίευσή τους καθώς και τη διοικητική μέριμνα 

για την εφαρμογή των χειμένων περί αρχαιοτήτων νομοθετικών 
διατάξεων. 1 

β) Γενική Διεύθυνση Αναστήλωσης, Μουσείων και Τεχνικών 
Έργων που συγκροτείται από τις Διευθύνσεις: 
α. Αναστήλωσης Αρχαίων Μνημείων, 
β. Αναστήλωσης Βυζαντινών και Μεταβυζαντινών Μνη¬ 
μείων. 

γ. Μελετών Μουσείων. 

8. Εκτέλεσης Έργων Μουσείων. 

ε. Πολιτιστικών Κτιρίων και Αναστήλωσης Νεωτέρων Μνη¬ 
μείων. 

Η Γενική αυτή Διεύθυνση συντονίζει τη δράση των επί μέρους 
υπηρεσιακών μονάδων από τις οποίες συγκροτείται, με σκοπό 
την άποτελεσματικότερη λειτουργία τους σε ολα τα θέματα που 
έχουν σχέση με την Αναστήλωση και την προστασία των μνη¬ 
μείων, την επιστημονική μελέτη κάθε θέματος σχετικού με αυτά, 
τις τεχνικές μελέτες και έργα για μουσεία και άλλα πολιτιστικά 
κτίρια αρμοδιότητας Υπουργείου Πολιτισμού. 

γ) Γ ενική Διεύθυνση Πολιτιστικής Ανάπτυξης που συγκροτεί¬ 
ται από τις Διευθύνσεις: 

α. Πολιτιστικών Εκδηλώσεων, 
β. Πολιτιστικής Κίνησης, 
γ. Γραμμάτων, 
δ. Καλών Τεχνών, 
ε. Λαϊκού Πολιτισμού, 
στ. Μορφωτικών Σχέσεων. 

Η Γ ενική αυτή Διεύθυνση συντονίζει τη δράση των επί μέρους 
υπηρεσιακών μονάδων από τις οποίες συγκροτείται, με σκοπό 
την αποτελεσματικότερη λειτουργία τους σε θέματα που έχουν 
σχέση με τη μελέτη και λήψη μέτρων προς προώθηση όλων των 
υποθέσεων των αναφερομένων στην Πολιτιστική Ανάπτυξη. 

δ) Γενική Διεύθυνση Διοικητικής Υποστήριξης που συγκροτεί¬ 
ται από τις Διευθύνσεις: 
α. Διοικητικού, 
β. Οικονομικών Υποθέσεων, 
γ. Προγραμματισμού και Μελετών. 

6, Επιθεωρήσεως. 

Στην Γενική Διεύθυνση Διοικητικής Υποστήριξης υπάγεται και 
το Γραφείο Νομοθετικού Συντονισμού. 

Η Γενική αυτή Διεύθυνση συντονίζει τη δράση των επί μέρους 
υπηρεσιακών μονάδων από τις οποίες συγκροτείται, με σκοπό 
την αποτελεσματικότερη λειτουργία τους σε θέματα που έχουν 
σχέση με την υπηρεσιακή κατάσταση του προσωπικού, την αντι¬ 
μετώπιση των οικονομικής φύσεως δεμάτων, του προγραμματι¬ 
σμό και την εκτέλεση του προϋπολογισμού και του προγράμμα¬ 
τος των δημοσίων επενδύσεων, την επιθεώρηση των περιφερεια¬ 
κών υπηρεσιών του Υπουργείου Πολιτισμού καθώς και τον συ¬ 
ντονισμό του νομοθετικού έργου των υπηρεσιών του. 

2. Στις Γενικές Διευθύνσεις της προηγούμενης παραγράφου 
προΐστανται Γενικοί Διευθυντές ως εξής: 

α. Της Γενικής Διεύθυνσης Αρχαιοτήτων, υπάλληλος του 
Κλάδου ΠΕ2 Αρχαιολόγων. 

β. Της Γενικής Διεύθυνσης Αναστήλωσης, Μουσείων και Τε¬ 
χνικών Έργων υπάλληλος του Κλάδου ΠΕ3 Αρχιτεκτόνων ή 
ΓΪΕ4 Πολιτικών Μηχανικών ή ΠΕ5 Μηχανολόγων. 

γ. Της Γενικής Διεύθυνσης Πολιτιστικής Ανάπτυξης, υπάλλη¬ 
λος του Κλάδου ΠΕΙ Διοικητικού. 

δ. Της Γενικής Διεύθυνσης Διοικητικής Υποστήριξης, υπάλλη¬ 
λος του Κλάδου ΠΕΙ Διοικητικού. 

Άρθρο 2 

1. Στο Υπουργείο Πολιτισμού συνιστάται, κατά τα οριζόμενα 
στις διατάξεις του άρθρου 80 του Ν, 1892/1990, Μονάδα στρα¬ 
τηγικού σχεδιασμού και ανάλυσης πολιτικής που υπάγεται απευ¬ 
θείας στον Υπουργό. 

2. Για τη στελέχωση της συνιστώμενης κατά την προηγού¬ 
μενη παράγραφο Μονάδας, συνιστώνται στο Υπουργείο Πολιτι¬ 
σμού (12) δώδεκα θέσεις ειδικού επιστημονικού προσωπικού, με 
σχέση εργασίας ιδιωτικού δικαίου αορίστου χρόνου. Προσόντα 
διορισμού στις θέσεις αυτές ορίζονται τα προβλεπόμενα από το 


άρθρο 26 του Π.Δ. 194/1988 (ΦΕΚ 84/Α) όπως αυτό ισχύει 
κάθε φορά. Ο αριθμός των θέσεων του προσωπικού αυτού κατά 
ειδικότητα καθορίζεται κάθε φορά με την προκήρυξη πλήρωσης 
κενών θεσεων. «Οι προσλαμβανόμενοι επιμορφώνονται υποχρεω¬ 
τικά σε θέματα ανάλυσης δημόσιας πολιτικής». 

Στον Υπουργό Πολιτισμού αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 30 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΠΡΟΕΡΙΑΣ ΤΗΣ ΚΥΒΕΡΝΗΣΗΣ 

Μ. ΕΒΕΡΤ 

ΥΦΥΠ. ΟΙΚΟΝΟΜΙΚΩΝ 

Π. ΔΕΛΗΜΗΤΣΟΣ 


ΑΝΑΠΛ. ΕΘΝ. ΟΙΚΟΝΟΜΙΑΣ 

Ε. ΧΡΙΣΤΟΔΟΥΛΟΥ 

ΠΟΛΙΤΙΣΜΟΥ 

Τ. ΤΖΑΝΝΕΤΑΚΗΣ 


ΑΝΑΠΛΗΡΩΤΗΣ ΠΟΛΙΤΙΣΜΟΥ 

Α. ΨΑΡΟΥΔΑ-ΜΠΕΝΑΚΗ 


♦ 

(4) 

Σύσταση Γενικής Διεύθυνσης στο Ταχυδρομικό Ταμιευτήριο. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη τις διατάξεις: 

1. Της παραγράφου 1 του άρθρου 78, καθώς επίσης και των 
παραγράφων 4 και 5 του ίδιου άρθρου, του Ν. 1892/90 «Για τον 
εκσυγχρονισμό και την ανάπτυξη και άλλες διατάξεις» (ΦΕΚ 
101/Α). 


2. Του Προεδρικού Διατάγματος 224/1988 «Οργανισμός 
του Ταχ. Ταμιευτηρίου» (Φ.Ε.Κ. 96/Α). 

3. Της αριθ. 35884/4446/88 (ΦΕΚ 882/Β) κοινής Υπουρ¬ 
γικής απόφασης του Υπουργού Προεδρίας της Κυβέρνησης και 
των Υφυπουργών Οικονομικών και Μεταφορών και Επικοινω¬ 
νιών «Σύσταση Διοικητικού Τομέα και θέση Ειδικού Γραμματέα- 
στο Ταχ. Ταμιευτήριο». 

4. Την αριθ. 550/1990 γνωμοδότηση του Συμβουλίου της 
Επικράτειας, μετά από πρόταση των Υπουργών Προεδρίας Κυ- 
βερνησεως και Μεταφορών και Επικοινωνιών, αποφασίζουμε: 

Άρθρο Μόνο 


1. Στο Ταχυδρομικό Ταμιευτήριο, αυτοτελή Δημοσία Υπηρε¬ 
σία που διοικειται από Διοικητικό Συμβούλιο και εποπτεύεται και 
ελέγχεται από τον Υπουργό Μεταφορών και Επικοινωνιών, συνι- 
στάται, Γενική Διεύθυνση, που συγκροτείται από τις Διευθύνσεις 
της Κεντρικής Υπηρεσίας, που προβλέπονται από τον Οργανισμό 
του Ταχυδρομικού Ταμιευτηρίου Προεδρικό Διάταγμα 224/ 

Η Γενική αυτή Διεύθυνση, επιπτεύει, ελέγχει και συντονίζει 
την διεξαγωγή όλων των εργασιών με σκοπό την ομαλή και εύ¬ 
ρυθμο λειτουργία των υπηρεσιών που την συγκροτούν. 

2. Στη Γενική Διεύθυνση της προηγούμενης παραγράφου, 
προΐσταται Γενικός Διευθυντής, υπάλληλος του Κλάδου ΓΙΕ (Πα- 
νεπιστημιακί|ς Εκπαίδευσης) Διοικητικού - Οικονομικού, ή ΠΕ 
Μηχανικών η ΠΕ Πληροφορικής του Ταχυδρομικού Ταμιευτη¬ 
ρίου. 

3. Ο Ειδικός Γραμματέας ασκεί τα μέχρι σήμερα ασκούμενα 
καθήκοντά του, μέχρι της τοποθετήσεως του Γενικού Διευθυντού. 

Στον Υπουργό Μεταφορών και Επικοινωνιών αναθέτουμε τη 
δημοσίευση και εκτέλεση του παρόντος Διατάγματος. 


Αθήνα, 30 Νοεμβρίου 1990 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΜΙΛΤΙΑΔΗΣ ΕΒΕΡΤ ΝΙΚ. ΓΚΕΛΕΣΤΑΘΗΣ 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


ΑΠΟΦΑΣΕΙ Σ 

(5) 

Απόφαση της Ολομέλειας της Βουλής των Ελλήνων για τη σύ¬ 
σταση «Λογαριασμού αλληλοβοήθειας Βουλευτών,' Ευρωβου¬ 
λευτών». 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1) Το άρθρο 65 του Συντάγματος. 

2) Το άρθρο 150 του Κανονισμού της Βουλής (Μέρος Β' - 
Προσωπικό). 

3) Την από 29 Νοεμβρίου 1990 ομόφωνη απόφαση της Διά¬ 
σκεψης των Προέδρων. 

4) Την κατά την Α' συνεδρίαση της 29 Νοεμβρίου 1990 από¬ 
φαση της Ολομέλειας της Βουλής κατά την οποία ψηφίσθηκε 
ομόφωνα πρόταση του Προέδρου της Βουλής «Για τη σύσταση 
«Λογαριασμού αλληλοβοήθειας Βουλευτών, Ευρωβουλευτών», 
παραγγέλλουμε: 

Τη δημοσίευση στην Εφημερίδα της Κυβερνήσεως της απόφα¬ 
σης αυτής που έχει ως έξης: · 

ΑΠΟΦΑΣΗ ΤΗΣ ΟΛΟΜΕΛΕΙΑΣ 
ΤΗΣ ΒΟΥΛΗΣ ΤΩΝ ΕΛΛΗΝΩΝ 

Για τη σύσταση «Λογαριασμού αλληλοβοήθειας Βουλευτών, Ευ¬ 
ρωβουλευτών». -, 

Η ΒΟΥΛΗ ΤΩΝ ΕΛΛΗΝΩΝ 

Έχοντας υπόψη: 

Τη συζήτηση που έγινε στην Ολομέλεια της Βουλής στη Συνε¬ 
δρίαση ΟΗ/12.11.1990 κατά την οποία διαπιστώθηκε ότι 
υπάρχουν περιπτώσεις που είναι αναγκαία η χορήγηση χρηματι¬ 
κών βοηθημάτων σε βουλευτές, ευρωβουλευτές, πρώην βουλευ¬ 
τές, πρώην ευρωβουλευτές και στις οικογένειές τους για την αντι¬ 
μετώπιση δύσκολων περιστατικών και καταστάσεων, αποφασίζει 
ομόφωνα 

Τη σύσταση «Λογαριασμού αλληλοβοήθειας Βουλευτών, Ευ¬ 
ρωβουλευτών», με σκοπό την εξασφάλιση χρηματικών ποσών για 
τη χορήγηση χρηματικών βοηθημάτων στους βουλευτές, ευρω¬ 
βουλευτές, πρώην βουλευτές, ευρωβουλευτές και στις οικογένειές 
τους για την αντιμετώπιση δύσκολων περιστατικών και καταστά¬ 
σεων. 

Στο λογαριασμό αυτό μετέχουν υποχρεωτικά οι εν ενεργεία 
Βουλευτές και Ευρωβουλευτές, οι οποίοι και συνεισφέρουν σ’ αυ¬ 
τόν με κράτηση που γίνεται από την καταβαλλόμενη σ’ αυτούς 


μηνιαία βουλευτική αποζημίωση. 

Κατά την πρώτη συμμετοχή μέλους της Βουλής των Ελλήνων 
στο λόγαριαμσό παρακρατείται το ποσό των 10.000 δραχμών 
από τη βουλευτική του αποζημίωση. Δια δε το μέλος του Ευρω¬ 
παϊκού Κοινοβουλίου ποσό 20.000 δραχμών. 

Η μηνιαία εισφορά ορίζεται αντιστοίχους σε 1.000 και 2.000 
δραχμές. 

Τα πιο πάνω ποσά των 10.000 δραχ., 20.000 δραχ., 1.000 
δραχ. και 2.000 δραχ. αντίστοιχα, μπορεί να αναπροσαρμόζο¬ 
νται με απόφαση του Προέδρου ττ|ς Βουλής μετά από σύμφωνη 
γνώμη της Διασκέψεως των Προέδρων. 

Ο «Λογαριασμός αλληλοβοήθειας» μπορεί με απόφαση του 
Προέδρου της Βουλής να ενισχύεται με επιχορήγηση απο τον 
Προϋπολογισμό της Βουλής. Η δαπάνη αυτή θα βαρύνει το σχε¬ 
τικό Κωδικό των επιχορηγήσεων του Προϋπολογισμού της Βου¬ 
λής. Επίσης ο Λογαριασμός αυτός μπορεί να ενισχύεται από πα¬ 
ροχές ή επιχορηγήσεις Τρίτων, τις οποίες αποδέχεται ο Πρόεδρος 
της Βουλής, μετά από σύμφωνη γνώμη της Διασκέψεως των 
Προέδρων. 

Ο «Λογαριασμός αλληλοβοήθειας» τηρείται από τον Πρόεδρο 
της Βουλής, ο οποίος και διαχειρίζεται αυτόν, με τη βοήθεια του 
Ειδικού Λογιστηρίου της Βουλής. 

Οι εισφορές - κρατήσεις, επιχορηγήσεις και οποιεσδήποτε άλ¬ 
λες παροχές για το Λογαριασμό κατατίθενται αμέσως σε έντοκο 
τραπεζικό Λογαριασμό, ο οποίος ανοίγεται προς τούτο στο Υπο¬ 
κατάστημα της Εθνικής Τράπεζας που εδρεύει στη Βουλή επονό- 
ματι «Βουλή των Ελλήνων». 

Ο Πρόεδρος της Βουλής εξουσιοδοτείται για το άνοιγμα του 
ως άνω Λογαριασμού και τη ρύθμιση των λεπτομερειών που θα 
προκύψουν από την τήρηση του Λογαριασμού. 0ι αναλήψεις εκ 
του Λογαριασμού αυτου ενεργούνται δι εντολών ή επιταγών που 
υπογράφονται από τον Πρόεδρο της Βουλής τον οποίον απόντά ή 
κωλυόμενο αναπληρώνουν οι Αντιπρόεδροι κατά την τάξη εκλο¬ 
γής τους. „ 

Τα χρηματικά βοηθήματα στους Βουλευτές, Ευρωβουλευτές, 
πρώην Βουλευτές, πρώην Ευρωβουλευτές και στις οικογένειες 
τους, παρέχονται με απόφαση του Προέδρου της Βουλής, υστέρα 
από σύμφωνη γνώμη της Διασκέψεως των Προέδρων. 

Με απόφαση του Προέδρου της Βουλής μπορεί να ρυθμίζεται 
κάθε λεπτομέρεια που είναι αναγκαία για την εφαρμογή της πα¬ 
ρούσας απόφασης. 

Αθήνα, 30 Νοεμβρίου 1990 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΘΑΝΑΣΙΟΣ Κ. ΤΣΑΛΔΑΡΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕΙΕΧ 

104 32 

22.3211 ΥΡΕΤ ΘΒ 

■ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.3^.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 _ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας τδυ δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

Ο ι 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

8.500 

β) 

» 

» 

» 

Β’ 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ - 

» 

12.000 

ε) 

» 

» 

» 

Αναπτυξιακών Πράξεων 

» 

9.500· 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 

I. .. . 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














